Slik blir 17. mai på VG
– Vi skal vise frem festkledde folk, glade barn, norske flagg og jubelstemning fra hele landet. For å få det til, ønsker vi at VG-lesere både i Norge og ute i verden feirer sammen med oss, og sender sine beste bilder og videoer fra feiringen, sier VGs nyhetsredaktør Tora Bakke Håndlykken. VGs reportere dekker feiringen hele dagen. VGTV har også lagt planer for en solid dekning. – Vi skal dekke barnetoget og ha to team ute i Oslo. Og vi skal gjøre det vi kan for å speile folkefesten landet rundt, sier Rolf Sønstelie, redaksjonssjef i VGTV. Slik kan du vise oss feiringen din: Send inn dine 17. mai-bilder her Tagg bildene dine med #vghurra på Instagram Send inn dine videosnutter her Legg til vg.no på Snapchat og send oss dine 17. mai-snaps Sønstelie oppfordrer seerne til å sende inn snaps, videosnutter og bilder som vi kan brukes i sendingen. – Jo mer innhold fra brukerne, jo bedre sending. I tillegg kommer VGTV-medarbeidere til å lage enkle videosnutter fra sine forberedelser og sine feiringer gjennom dagen - for å skape et så levende og variert innhold som mulig, sier Sønstelie som lover folkefest på VGTV-måten. – Vi lager det som en såkalt live-loop, som er en blanding av live og reportasjer i en live-strøm. Det gjør at folk skal få godt innhold hele tiden, og ikke drøvtygging. Alle kan følge sendingen digitalt på vg.no og på VGTVs vanlige TV-kanal - på skjermen hjemme i stua. Her kan du sende oss din snutt fra 17. mai-feiringen Mer 17. mai-forberedelser: Lise Finckenhagens beste 17. mai-kaker Slik velger du riktig dress Den beste vinen, musserende og champagnen til nasjonaldagsfeiringen Alt du må vite om 17. mai-antrekket Bruker tusenvis av kroner på bunad til barn Kokkene tipser: Slik lager du perfekt eggerøre til 17. mai Sminken som passer til bunad og 17. mai
Vi feirer dagen fra tidlig morgen til sent på kveld med blant annet TV-sending fra folkefesten.